text: Skarven holdt ædegilde i Varde Å
  02 januar 2013 kl. 15.44
  Antallet af laks i Varde å er blevet væsentligt reduceret i 2012.
  Det er sket til stor overraskelse for mange, især efter det gode år i 2011, da den ene rekordlaks efter den anden blev hevet op af Varde Å.
  Forventningen var, at der ville gå omkring tre tusinde laks op i å-systemet, men antallet er gjort op til kun 1.000.
  Det er den første videnskabelige optælling af laks i Varde Å foretaget af DTU Aqua.
  Biologer mener, at skarven er den store skurk. Den har ædt løs af laksene.
  